**Δευτέρα 24 Αυγούστου 2020 Ο ΡΟΒΙΝΣΩΝΑΣ ΚΑΙ Ο ΚΡΟΥΣΟΣ**

Παιδική θεατρική παράσταση

Λίγα λόγια για την παράσταση….

Δυο ξένοι ναυαγούν πάνω σε μια στέγη… στη μέση του πουθενά! Καθώς η στάθμη του νερού γύρω τους όλο και ανεβαίνει αναγκάζονται να ξεπεράσουν τις διαφορές τους και μέσα από έντονες συγκρούσεις να συνεργαστούν. Ο ένας μιλάει ελληνικά κι ο άλλος μία ξένη, ακαταλαβίστικη διάλεκτο! Όμως, στον μαγικό χώρο του θεάτρου, όπου όλα είναι εφικτά, οι δυο τους καταφέρνουν, όχι μόνο να συνεννοηθούν αλλά να γίνουν και… φίλοι! Μετάφραση-Διασκευή Ξένια Καλογεροπούλου Σκηνοθετική Επιμέλεια-Κινησιολογία: Ηλίας Μπαγεώργος Σκηνικά–Κοστούμια: Ανθή Πετρουλάκη Βοηθός Σκηνογράφου-Ενδυματολόγου-ειδικές κατασκευές: Νάγια Ζαχαράτου Μουσική Επιμέλεια: Έφη Καπινιάρη Σχεδιασμός Φωτισμών: Θωμάς Χαρέλας Φωτογραφίες: Γιώργος Καλφαμανώλης Graphic-design: Ντίνα Ζαφειρίου Παίζουν: Φώτης Σπύρος, Νίκος Χρηστίδης .

Ώρα έναρξης : 21:00 Γενική είσοδος: 8 ευρώ. Προπώληση 6 ευρώ.

**Τρίτη 25 Αυγούστου 2020 ΖΩΗ ΜΕΤΑ** Θεατρική παράσταση του Αρκά. Λίγα λόγια για την παράσταση….

Στην παράσταση “Η Ζωή Μετά”, τα κείμενα και οι χαρακτήρες του αγαπημένου σκιτσογράφου ζωντανεύουν, σχολιάζοντας με πολύ χιούμορ και με λιτό αλλά καυστικό τρόπο την καθημερινότητα του σύγχρονου Έλληνα, τις ανθρώπινες σχέσεις, τους φόβους, τους πόθους και τις μεταφυσικές του ανησυχίες. Μια παράσταση που απευθύνεται με τόλμη σε όλους όσοι αγαπούν τον **ΑΡΚΑ** και δε φοβούνται να κοιτάξουν με σαρκασμό το πρόσωπό τους στον καθρέφτη.

Παίζουν οι ηθοποιοί: Θανάσης Βισκαδουράκης, Γιώργος Γιαννόπουλος, Σοφία Βογιατζάκη, Πέτρος Μπουσουλόπουλος, Χρήστος Τριπόδης. Σκηνοθεσία : Δημήτρης Αγοράς

Διάρκεια παράστασης: 80’ χωρίς διάλειμμα. Ώρα έναρξης : 21:00.

Τιμές εισιτηρίων: Γενική είσοδος 15 ευρώ, 10 ευρώ άνω των 65-άνεργοι- πολύτεκνοι-φοιτητικό-μαθητικό.

Προπώληση: 12 ευρώ στο <https://www.viva.gr/> και <https://www.ticketservices.gr/>

**Τετάρτη 26 Αυγούστου 2020**

**Η ΛΙΜΝΗ ΤΩΝ ΚΥΚΝΩΝ**

Παιδική θεατρική παράσταση

Λίγα λόγια για την παράσταση….

Η Λίμνη των κύκνων μας ταξιδεύει στο όνειρο , στις φεγγαρόπετρες  νυχτιές , στο χώρο της μαγείας και των ξωτικών . Η παραμυθένια ατμόσφαιρα του έργου μας οδηγεί μικρούς και μεγάλους, πίσω  στην αθωότητα.

Το έργο η λίμνη των κύκνων έχει ανέβει διασκευασμένο για παιδιά, αλλά λόγω της κλασσικής μουσικής Τσαικόφσκι και του κλασσικού μπαλέτου μπορεί να το παρακολουθήσουν και μεγάλοι .

Σκηνοθετική επιμέλεια: Αλέξανδρος Φιλιππόπουλος

Χορογραφίες: Δήμητρα Παγκάλου Σκηνογραφία: Γιώργος Γιαννακού Χορεύει κλασσικό μπαλέτο.

Ώρα έναρξης : 21:00

Γενική είσοδος 10 ευρώ.

**Παρασκευή 28 Aυγούστου 2020**

**Μουσική βραδιά με παραδοσιακά τραγούδια του Αιγαίου. Τραγουδά η Στέλλα Κονιτοπούλου** Η Στέλλα Κονιτοπούλου άξια συνεχιστής του ονόματος και της ιστορίας της παλαιότερης θαλασσινής οικογένειας μουσικών, με καταγωγή από τον Κυνίδαρο Νάξου, θα μας παρουσιάσει με τους συνεργάτες της αγαπημένα τραγούδια σ’ ένα πρόγραμμα - αφιέρωμα στην μουσικο/ποιητική παραδοσιακή δημιουργία του Αιγαίου. Μαζί της, ο αδελφός της Βασίλης Κλουβάτος βιολί και τραγούδι (καθηγητής μουσικής & μουσικοσυνθέτης) Θα παίξουν οι μουσικοί :  ΛΕΥΤΕΡΗΣ ΦΡΑΓΚΙΟΥΔΑΚΗΣ-λαούτο-κιθάρα ΑΛΕΞΑΝΔΡΟΣ ΣΟΥΤΣΟΣ-ακορντεόν -πιάνο-τραγούδι ΑΛΕΞΑΝΔΡΟΣ ΚΟΥΒΕΛΟΣ-μπουζούκι-τζούρα ΚΩΣΤΑΣ ΣΩΤΗΡΟΠΟΥΛΟΣ-κρουστά-τουμπερλέκι-νταιρές-τουμπάκι Το πρόγραμμα θα έχει διάρκεια δύο ώρες. Ώρα έναρξης 21:00 Είσοδος ελεύθερη.

\*H παράσταση γίνεται σε συνεργασία με την Περιφέρεια Αττικής.

\*Συγκεντρώνουμε τρόφιμα μακράς διάρκειας και καθαριστικά είδη για τις ανάγκες του Κοινωνικού Παντοπωλείου του Δήμου.

**Δευτέρα 31 Αυγούστου 2020**

Μουσική Βραδιά με τον **ΝΙΚΟ ΠΟΡΤΟΚΑΛΟΓΛΟΥ**

Το πρόγραμμα αποτελείται από μια αναδρομή σε όλη την πορεία του καταξιωμένου Νίκου Πορτοκάλογλου, από τους «Φατμέ» μέχρι σήμερα. Θα ακουστούν τα πιο γνωστά και αγαπημένα τραγούδια του Στάθη Δρογώση και κάποιες διασκευές σε παλιά τραγούδια που τους έχουν σημαδέψει. Τέλος, θα υπάρχει και ένα μικρό αφιέρωμα στον Λαυρέντη Μαχαιρίτσα, φόρος τιμής στον σπουδαίο συνάδελφο και φίλο τους που χάθηκε τόσο πρόωρα.

Νίκος Πορτοκάλογλου: φωνή-κιθάρα

Στάθης Δρογώσης: φωνή-πιάνο

Αγάπη Διαγγελάκη: φωνή-κρουστά- γιουκαλίλι

Βύρων Τσουράπης: μπάσο-μαντολίνο, φυσαρμόνικα-φωνή

Ηλίας Λαμπρόπουλος: βιολί-τρομπέτα- κλαρίνο-γκάιντα-μπουζούκι-φωνή

Δημήτρης Καλονάρος: τύμπανα-κρουστά-φωνή

Άκης Πασχαλάκης: ηχοληψία

Ώρα έναρξης 21:00

Γενική είσοδος 12 ευρώ.

Προπώληση στο γραφείο του ΠΑΟΔΗΒ 10 ευρώ. VIVA 12 ευρώ.

**Τρίτη 1/09, Τετάρτη 2/09 &**

**Πέμπτη 3/09/20**

**Περιμένοντας τον Γκοντό** Θεατρική παράσταση του Σάμιουελ Μπέκετ. Λίγα λόγια για την παράσταση….

Δύο επιζήσαντες μοναχικοί χαρακτήρες, συναντιούνται στο ίδιο σημείο για άλλη μια φορά. Μετέωροι σε ένα έρημο τοπίο, μιλούν, αστειεύονται, παίζουν ,σιωπούν και περιμένουν. Ο Γκοντό υποσχέθηκε πως θα έρθει. Προφανώς είναι ψέμα. Αν και είναι φανερή η ματαιότητα αυτής της αναμονής οι μοναχικοί αυτοί άνθρωποι κάνουν τα πάντα για να περάσουν όσο πιο ευχάριστα μπορούν τον χρόνο που απομένει. Ελπίζουν και θα ελπίζουν για όσο ζούν ότι ο Γκοντό θα έρθει και θα απαντήσει σε όλα τα υπαρξιακά θέματα που τους απασχολούν. Σκηνοθεσία : Γιάννης Κακλέας Παίζουν οι ηθοποιοί : Σπύρος Παπαδόπουλος, Θανάσης Παπαγεωργίου, Άρης Σερβετάλης, Ορφέας Αυγουστίδης, Άρης Κακλέας, Αγγελική Τρομπούκη Σκηνοθεσία: ΓΙΑΝΝΗΣ ΚΑΚΛΕΑΣ Σκηνικά: ΣΑΚΗΣ ΜΠΙΡΜΠΙΛΗΣ-ΓΙΑΝΝΗΣ ΚΑΚΛΕΑΣ Κοστούμια: ΗΛΕΝΙΑ ΔΟΥΛΑΔΙΡΗ Βοηθός σκηνοθέτη: ΑΡΗΣ ΚΑΚΛΕΑΣ Φωτογραφίες: ΚΩΣΤΗΣ ΓΚΙΟΚΑΣ Ώρα έναρξης 21:00

Γενική είσοδος 17 ευρώ.

Ηλεκτρονική προπώληση: Viva.gr

**Παρασκευή 4 Σεπτεμβρίου 2020**

**ΠΡΟΣΟΧΗ Ο ΦΙΛΟΣ ΔΑΓΚΩΝΕΙ**

Θεατρική παράσταση της Carole Greep.

Λίγα λόγια για την παράσταση….

Δύο ζευγάρια, τέσσερις διαφορετικοί χαρακτήρες, μπλέκουν τις «γραμμές» φιλίας, δημιουργούν απρόοπτες καταστάσεις που φθάνουν στη γελοιότητα και ανακαλύπτουν πως οι καλύτεροι φίλοι τους δεν είναι και τόσο ...φίλοι όπως πίστευαν. Ένας λανθασμένος χειρισμός του κινητού τηλεφώνου φέρνει στο φως όλη την αλήθεια. Κι όταν τα στόματα ανοίγουν, αποκαλύπτεται η πραγματική ταυτότητα όλων.... Κοινωνική σάτιρα με ανατροπές, απρόοπτα, πολλές αλήθειες και πολλές ευκαιρίες για γέλιο σε μια παράσταση που θα μείνει σε όλους αξέχαστη!

Μετάφραση: Αντώνης Γαλέος

Σκηνοθεσία : Βλαδίμηρος Κυριακίδης

Σκηνικά: Μαίρη Τσαγκάρη

Κοστούμια: Μαρία Τσαμουδάκη

Φωτισμοί: Κατερίνα Μαραγκουδάκη

Παίζουν οι ηθοποιοί:

Βλαδίμηρος Κυριακίδης, Ναταλία Δραγούμη, Ευαγγελία Μουμούρη,

Μέμος Μπεγνής

Ώρα έναρξης 21:00

**Σάββατο 5 Σεπτεμβρίου 2020**

**Από θέση ισχύος** Θεατρική παράσταση από το ΔΗ.ΠΕ.ΘΕ. Σερρών.

Λίγα λόγια για την παράσταση….

Μια τελετουργική παράσταση που με όχημα τον Δημόσιο Λόγο αποσκοπεί σε μια τελετουργική κάθαρση με κεντρικό δίπολο τον Άνθρωπο- Ηγέτη και τον Άνθρωπο- Πολίτη αντιμέτωπους με μια κρίσιμη ιστορική στιγμή.

Η παράσταση βασίζεται σε κείμενα των Πλάτωνα, Αρριανού, Ηρόδοτου, Διόδωρου του Σικελιώτη, Δημοσθένη, Θουκυδίδη, Ισοκράτη, Υπερείδη.

Δομικά η παράσταση θα αποτελείται από παράλληλους μονολόγους τεσσάρων ηθοποιών με έναν νοηματικό κεντρικό άξονα. Η αισθητική προσέγγιση θα συνδέει την λαϊκή παράδοση με τον κινηματογράφο του Θεόδωρου Αγγελόπουλου.

Παίζουν οι ηθοποιοί : Φιλαρέτη Κομνηνού, Αλέκος Συσσοβίτης, Άννα Μάσχα, Καλλιόπη Ευαγγελίδου.

Σκηνοθεσία-Καλλιτεχνική πρόταση: Ένκε Φεζολλάρι

Μουσική- Σύνθεση: Γιώργος Ανδρέου

Σκηνικά- Κοστούμια: Γιώργος Λυντζέρης

Δραματουργική ανάλυση: Κάτια Σωτηρίου

Επιστημονικός Συνεργάτης για θέματα ιστορίας- αρχαιολογίας: Κατερίνα Περιστέρη

Επιστημονικός Συνεργάτης για θέματα φιλολογίας: Σύλια Ζέττα.

Επιστημονικός συνεργάτης για θέματα φιλολογίας: Ευφημία Καρακάντζα

Βοηθός σκηνοθέτη: Κωνσταντίνος Μαυρόπουλος

Ώρα έναρξης 21:00

Γενική είσοδος 10 ευρώ.

Άνεργοι-πολύτεκνοι-φοιτητικό-ΑΜΕΑ-άνω των 65 ετών-παιδιά έως 12 ετών : 8 ευρώ.

**Κυριακή 6 Σεπτεμβρίου 2020**

**ΑΝΤΙΓΟΝΗ** Θεατρική παράσταση

Λίγα λόγια για την παράσταση…

Οι δυο γιοι του τελευταίου βασιλιά της Θήβας του Οιδίποδα, συγκρούονται για τη διαδοχή. Και ενώ ο Ετεοκλής μένει να κυβερνά τη Θήβα, ο Πολυνείκης, εξόριστος, ξεσηκώνει στρατό από το Άργος για να επιτεθεί στην πόλη. Η επίθεση αποτυγχάνει, αλλά στη μάχη ο Ετεοκλής και ο Πολυνείκης αλληλοσκοτώνονται. Απομένουν πλέον στη ζωή οι δυο κόρες του Οιδίποδα, η Αντιγόνη και η ΙσμήνηΟ Κρέοντας, που έχει αναλάβει την εξουσία ως στενότερος συγγενής των γιων του Οιδίποδα, διατάζει να μείνει άταφος ο Πολυνείκης, ως προδότης της πατρίδας του, και ορίζει ποινή θανάτου εναντίον οποιουδήποτε παραβάτη της διαταγής του. Η Αντιγόνη εξεγείρεται εναντίον της σκληρής προσταγής και αψηφώντας τον κίνδυνο επιχειρεί να θάψει τον αδελφό της. Συλλαμβάνεται και καταδικάζεται από τον Κρέοντα σε θάνατο. Ωστόσο, από τη στιγμή που ξεστομίζει τη θανατική της καταδίκη, ο Κρέων βαδίζει ήδη στον δρόμο που οδηγεί προς την καταστροφή του.

Ερμηνεύουν οι ηθοποιοί :

ΙΩΑΝΝΑ ΠΑΠΠΑ (Αντιγόνη), ΓΙΩΡΓΟΣ ΧΡΥΣΟΣΤΟΜΟΥ (Κρέων), ΛΟΥΚΙΑ ΜΙΧΑΛΟΠΟΥΛΟΥ, ΜΑΝΟΣ ΚΑΡΑΤΖΟΓΙΑΝΝΗΣ, ΧΡΙΣΤΙΝΑ ΧΕΙΛΑ ΦΑΜΕΛΗ, ΔΗΜΗΤΡΗΣ ΣΑΜΟΛΗΣ.

Συντελεστές

Μετάφραση | ΠΑΝΑΓΙΩΤΑ ΠΑΝΤΑΖΗ

Σκηνοθεσία – Σκηνικό | ΘΕΜΗΣ ΜΟΥΜΟΥΛΙΔΗΣ

Κοστούμια | ΠΑΝΑΓΙΩΤΑ ΚΟΚΚΟΡΟΥ

Μουσική | ΣΤΑΥΡΟΣ ΓΑΣΠΑΡΑΤΟΣ

Φωτισμοί | ΝΙΚΟΣ ΣΩΤΗΡΟΠΟΥΛΟΣ

Φωτογραφίες | ΝΙΚΟΣ ΠΑΝΤΑΖΑΡΑΣ

Ώρα έναρξης 21:00

Τιμές εισιτηρίων: 17€ Γενική είσοδος,

14€ φοιτητικό-μαθητικό-άνω των 65 ετών-άνεργοι.

**Δευτέρα 7 Σεπτεμβρίου 2020**

**Δάφνες και Πικροδάφνες**

Θεατρική παράσταση των Δημήτρη Κεχαΐδη & Ελένης Χαβιαρά.

Λίγα λόγια για την παράσταση….

Η υπόθεση εκτυλίσσεται στην Τρίπολη κατά τη διάρκεια προεκλογικής περιόδου. Ο Κώστας, ο Βασίλης, ο Τάσος και ο Αλέκος, οι τοπικοί υποστηρικτές υποψήφιων βουλευτών, μαζεύονται μια χειμωνιάτικη νύχτα και συζητούν για τις επερχόμενες εκλογές. Ονειρεύονται τη στιγμή που όλα και όλοι θα υποταχθούν στην εξουσία τους. Ο καθένας τους κρατά κρυμμένα μυστικά. Θα χρησιμοποιήσουν κάθε μέσο προκειμένου να υπερασπιστούν το προσωπικό τους συμφέρον. Κεντρικό αλλά αόρατο πρόσωπο είναι μια γυναίκα, η Νόρα, η οποία φαίνεται ότι βρίσκεται πίσω από κάθε σημαντικό πολιτικό του νομού και ελέγχει το πολιτικό παιχνίδι.

Παίζουν οι ηθοποιοί: Πέτρος Φιλιππίδης (Βασίλης), Τάσος Χαλκιάς (Κώστας), Κωνσταντίνος Ασπιώτης (Αλέκος), Θανάσης Πατριαρχέας.

Συντελεστές

Σκηνοθεσία: Πέτρος Φιλιππίδης Σκηνικά: Μανόλης Παντελιδάκης

Κοστούμια: Γιάννης Μετζικώφ

Φωτισμοί: Λευτέρης Παυλόπουλος

Μουσική επιμέλεια: Ιάκωβος Δρόσος

Βοηθός σκηνοθέτη: Ντένια Στασινοπούλου

Προπώληση : Γραφείο ΠΑΟΔΗΒ, [www.viva.gr](http://www.viva.gr/), 11876, καταστήματα Seven Spots, Media Markt, Reload & Βιβλιοπωλεία Ευριπίδης

Ώρα έναρξης : 21:00.

**Tρίτη 8 Σεπτεμβρίου 2020**

**«ΟΝΕΙΡΟ ΗΤΑΝΕ, ΜΑ ΔΕΝ ΤΟ ΛΗΣΜΟΝΗΣΑΜΕ».** Από τη Δημοτική Εστουντιαντίνα- Αθηναϊκή Χορωδία & Μαντολινάτα

Εξαρχείων – Νεαπόλεως

Η Εστουδιαντίνα είναι Μαντολινάτα παντρεμένη με Συμφωνική και όργανα παραδοσιακά (κανονάκι, ούτι, τζουρά, κύμβαλα). Με μια προσεγμένη επιλογή από όλο το ρεπερτόριο του Σμυρνέϊκου και Κωνσταντινοπολίτικου πλούτου, με την Εστουδιαντίνα και την συνεργασία ενός μοναδικού συνδυασμού λαϊκών και λυρικών καλλιτεχνών.

Παίζουν και τραγουδούν οι μουσικοί:

Μπάμπης Τσέρτος-τραγούδι & μπουζούκι

Ειρήνη Τουμπάκη-τραγούδι

Νατάσα Χριστοφιλάκη-τραγούδι Ελεωνόρα Τουμπάκη-τραγούδι & ακορντεόν

Κώστας Ζαριδάκης-τραγούδι & μαντολίνο

Ανδρέας Τσεκούρας-κιθάρα & μαντολίνο

Μιχάλης Δανιάς-βιολί

Γιάννης Τσέρτος-πιάνο & ενορχήστρωση Θράσος Σταμούλης-ηχοληψία

Ώρα έναρξης 21:00.

Είσοδος ελεύθερη.

\*H παράσταση γίνεται σε συνεργασία με την Περιφέρεια Αττικής.

\*Συγκεντρώνουμε τρόφιμα μακράς διάρκειας και καθαριστικά είδη για τις ανάγκες του Κοινωνικού Παντοπωλείου του Δήμου.

**Τετάρτη 9 Σεπτεμβρίου 2020**

**Ο ΘΗΣΕΑΣ ΚΑΙ Ο ΜΙΝΩΤΑΥΡΟΣ**

Παιδική θεατρική παράσταση

της Κάρμεν Ρουγγέρη.

Λίγα λόγια για το έργο….

Ο διάδοχος του θρόνου των Αθηνών, Θησέας, αφού έμαθε από την μητέρα του, Αίθρα, για την καταγωγή του, παίρνει κάτω από ένα μεγάλο βράχο, τα πέδιλα και το σπαθί που του είχε αφήσει ο πατέρας του, Αιγέας, βασιλιάς των Αθηνών και ξεκινάει από την Τροιζήνα να πάει στην Αθήνα να τον συναντήσει. Δεν άκουσε όμως τη συμβουλή της μητέρας του να ταξιδέψει με καράβι, προτίμησε να πάει από την ξηρά. Ήθελε να ακολουθήσει ένα πιο δύσκολο και δύσβατο μονοπάτι, ώστε να καθαρίσει τον δρόμο από τους εγκληματίες και τους ληστές που λυμαίνονταν την περιοχή, έχοντας ως πρότυπο, τον Ηρακλή και τους άθλους του. Όλα αυτά με κρητική λύρα, μαντινάδες, χορό και παραδοσιακά τραγούδια της Κρήτης.

Παίζουν και τραγουδούν οι ηθοποιοί:

Κατερίνα Γεωργάκη, Μάϊρα Γεωργάρου, Άρης Δελαγραμμάτικας, Χριστίνα Κουλουμπή, Μανώλης Κλωνάρης, Γιώργος Μπανταδάκης, Στέλιος Νίνης, Σωτήρης Σουριανός και Βασίλης Τσιγκριστάρης.

Κείμενο: Κάρμεν Ρουγγέρη

Σκηνοθεσία: Κάρμεν Ρουγγέρη – Χριστίνα Κουλουμπή

Σκηνικά - κοστούμια: Χριστίνα Κουλουμπή

Κίνηση – χορογραφίες - φωτισμοί: Πέτρος Γάλλιας

Μουσική επεξεργασία-videoart: Αντώνης Δελαπόρτας

Στίχοι : Ανδρέας Κουλουμπής

Προσαρμογή – διδασκαλία τραγουδιού: Αγάπη Διαγγελάκη.

Ώρα έναρξης 21:00

Γενική είσοδος 10 ευρώ.

**Πέμπτη 10 Σεπτεμβρίου 2020**

**ΡΑΦΤΗΣ ΚΥΡΙΩΝ**

Θεατρική παράσταση του Ζωρζ Φεντώ.

Λίγα λόγια για την παράσταση….

Ο «Ράφτης Κυριών», το διασημότερο έργο του Φεντώ, είναι κλασική, εξαιρετικά απολαυστική κωμωδία, γεμάτη απρόοπτα, έξυπνο χιούμορ και καταιγιστική δράση. Η συζυγική απιστία γίνεται το εργαλείο για να σατιριστούν η υποκρισία, η σεμνοτυφία και τα μικροαστικά ήθη δημιουργώντας την εικόνα της απόλυτης φάρσας.

Παίζουν οι ηθοποιοί: Γιάννης Μπέζος,

Τάσος Γιαννόπουλος, Ελένη Ουζουνίδου, Άννα Κουτσαφτίκη,

Γιάννα Παπαγεωργίου, Λεωνίδας Μαράκης, Θανάσης Ισιδώρου,

Κωνσταντίνα Νταντάμη,

Ντένια Στασινοπούλου.

Μετάφραση-σκηνοθεσία: Γιάννης Μπέζος

Μουσική-τραγούδια: Φοίβος Δεληβοριάς

Σκηνικά-κοστούμια: Αντώνης Χαλκιάς

Φωτισμοί: Χρήστος Τζιόγκας

Βοηθός Σκηνοθέτη: Ντένια Στασινοπούλου

Ώρα έναρξης : 21:00

**Παρασκευή 11 Σεπτεμβρίου 2020**

**‘’Πήρα απ΄ τη νιότη χρώματα…’’**

**Αφιέρωμα στην ΕΥΤΥΧΙΑ ΠΑΠΑΓΙΑΝΝΟΠΟΥΛΟΥ με  τη Ζωή Παπαδοπούλου**

Η Ζωή Παπαδοπούλου «πλέει» σε πελάγη της Ευτυχίας…

Πήρε από την νιότη χρώματα, ένα όνειρο τρελό  και με μια βάρκα γεμάτη μουσικές, τιμά τον σπουδαίο Απόστολο Καλδάρα. Παρέα με τον  πιανίστα Γιάννη Δαμιανίδη, και τον κιθαρίστα Βαλάντη Καμπουρελάκο,  θα ανακαλύψουν μέσα από τους ιδιαίτερους στίχους, αλλά και τις μοναδικές μουσικές, τη ζωή αυτής της γυναίκας που έγραψε ιστορία στο Ελληνικό τραγούδι. Η Ευτυχία Παπαγιαννοπούλου έβαλε την υπογραφή της σε πολύ μεγάλες επιτυχίες που η Ζωή με την υπέροχη φωνή της θα ταξιδέψει με αυτές το κοινό.

Ώρα έναρξης 21:00

Είσοδος ελεύθερη.

\*H παράσταση γίνεται σε συνεργασία με την Περιφέρεια Αττικής.

\*Συγκεντρώνουμε τρόφιμα μακράς διάρκειας και καθαριστικά είδη για τις ανάγκες του Κοινωνικού Παντοπωλείου του Δήμου.

**Σάββατο 12 Σεπτεμβρίου 2020 ΑΧ ΕΡΩΤΑΣ** του Φ.Γκ. Λόρκα

Θεατρική παράσταση από το ΔΗ.ΠΕ.ΘΕ. Κοζάνης.

Λίγα λόγια για την παράσταση….

Μία παράσταση ύμνος στην δύναμη της αγάπης, βασισμένη στον ερωτικό, ποιητικό λόγο του Φ. Γκ. Λόρκα. Τέσσερα από τα πολυτιμότερα έργα του μεγάλου ποιητή, η τριλογία «Ματωμένος Γάμος», «Γέρμα» και «Το σπίτι της Μπερνάντα Άλμπα», μαζί με την λαϊκή κωμωδία «Η Θαυμαστή Μπαλωματού», συνομιλούν μεταξύ τους και δημιουργούν μια ονειρική παράσταση. Ο άνθρωπος μπροστά στις πραγματικότητες που τον τυλίγουν: τη Φύση, τον Έρωτα, την Ζωή και τον Θάνατο!  Ένα σεργιάνι στα σοκάκια της Σεβίλιας και της Γρανάδας, που άλλοτε τα φωτίζει ο ήλιος και άλλοτε τα σκοτεινιάζει ο θάνατος.  Αλλά πάντα έρχεται το τραγούδι.  Παθιασμένο, λυπητερό, ρομαντικό, παιχνιδιάρικο, γιορταστικό.  Όπως ο Έρωτας. Στην παράσταση ακούγονται τραγούδια μεγάλων ελλήνων συνθετών, πάνω στην ποίηση του Λόρκα.

Πρωταγωνιστούν: Νάντια Μπουλέ, Παναγιώτης Πετράκης, Γιάννης Καλατζόπουλος, Πελαγία Αγγελίδου, Στάθης Παναγιωτίδης, Δήμητρα Στογιάννη, Έφη Σισμανίδου .

Στο πιάνο ο Κωνσταντίνος Κωτούλας. Σκηνοθεσία: Νανά Νικολάου Σκηνικά: Μαίρη Τσαγκάρη

Χορογραφίες: Αρετή Μώκαλη Φωτισμοί: Μελίνα Μάσχα

Ώρα έναρξης: 21:00

Γενική είσοδος: 15 ευρώ. Φοιτητικό-πολύτεκνοι-άνεργοι: 12 ευρώ. Προπώληση: 12 ευρώ.

**Kυριακή 13 Σεπτεμβρίου 2020**

**ΜΗΔΕΙΑ** του Μπόστ

Θεατρική παράσταση

Λίγα λόγια για την παράσταση…

Στη Μήδεια, ο Μέντης Μποσταντζόγλου (Μπόστ) ξεκίνησε να γράψει ένα έργο βασισμένο στην ομώνυμη τραγωδία του Ευριπίδη και κατέληξε να μιλάει σε δεκαπεντασύλλαβο για μια γυναίκα στυγνή, κακούργα δολοφόνισσα, που έσφαξε τα παιδιά της επειδή ήτανε κάτι παλιόπαιδα που δεν παίρνανε τα γράμματα και δεν θέλανε να δουλέψουν. Σαν να μην της έφταναν όλα αυτά είχε κι έναν άντρα, τον Ιάσωνα, που την κεράτωνε από πάνω με μία καλόγρια! Έτσι, θολωμένη η Μήδεια αρπάζει το χασαπομάχαιρο απ’ την κουζίνα και σφάζει όποιον βρει μπροστά της!

Παίζουν οι ηθοποιοί : Μήδεια-Μάκης Παπαδημητρίου, Οιδίποδας-Κώστας Τριανταφυλλόπουλος,

Ευριπίδης-Νικορέστης Χανιωτάκης,

Καλόγρια Πόλυ-Τζένη Θεωνά,

Ιάσων- Νίκος Πουρσανίδης / Νίκορέστης Χανιωτάκης,

Τροφός-Γεράσιμος Σκαφίδας,

Αντιγόνη-Αναστασία Γεωργοπούλου,

Ψαράς /Εξάγγελος- Άννα Κλάδη

Διασκευή - Απόδοση στίχων - Σκηνοθεσία: Νικορέστης Χανιωτάκης

Πρωτότυπη μουσική : Monika

Σκηνικά: Αρετή Μουστάκα

Κοστούμια: Χριστίνα Πανοπούλου

Χορογραφίες-Επιμέλεια κίνησης: Ειρήνη – Ερωφίλη Κλέπκου  
\* Η μουσική παίζεται ζωντανά από τους ηθοποιούς

Μουσική διδασκαλία, προσαρμογή και ζωντανή απόδοση μουσικών θεμάτων στο πιάνο : Γιάννης Μαθές.

Ώρα έναρξης 21:00 Γενική είσοδος : 15€ Φοιτητές, μαθητές, εκπαιδευτικούς, συνταξιούχους:12€ Άνεργοι-ΑΜΕΑ : 10€

**Τρίτη 15 Σεπτεμβρίου 2020**

**Ο ΚΗΠΟΣ** Θεατρική παράσταση του Bruce Gooch.

Λίγα λόγια για την παράσταση….

Η παράσταση που θυμίζει στους θεατές με τον πιο συγκινητικό τρόπο τη δύναμη της αγάπης. Πόσο βαθιά μπορεί να είναι η ανάγκη του ανθρώπου για αγάπη, για συντροφικότητα, για πλήρη αποδοχή; Μπορούν δύο φαινομενικά αντίθετες προσωπικότητες να βρουν ο ένας στον άλλο το πρόσωπο που έψαχναν σε όλη τους τη ζωή; Oι απαντήσεις δίνονται επί σκηνής…

Παίζουν ο Στέλιος Μάινας και η Κάτια Σπερελάκη

Σκηνοθεσία: Δημήτρης Μυλωνάς

Μετάφραση: Κάτια Σπερελάκη

Φωτισμοί: Γιώργος Αγιαννίτης

Σκηνικά-Κοστούμια: Λήδα Σπερελάκη- Αγγελική Αθανασιάδου

Φωτογραφίες: Πάτροκλος Σκαφίδας

Επιμέλεια Κίνησης και Χορογραφίες: Χρυσηίς Λιατζιβίρη

Ώρα έναρξης 21: 00

Γενική είσοδος : 15 ευρώ. Φοιτητικό-πολύτεκνοι-άνεργοι: 12 ευρώ.

**Τετάρτη 16 Σεπτεμβρίου 2020**

**H ΣΠΕΙΡΑ ΤΟΥ ΕΡΩΤΑ**

Μελοποιημένη θεατρική παράσταση

Πρόκειται για μια συρραφή από θεατρικά κείμενα σπουδαία, μεγάλων συγγραφέων, που μιλούν για τον έρωτα και ενώνουν το χθες με το σήμερα σε μία ενιαία παράσταση.

Ένας τρυφερός περίπατος αισθημάτων από τα αρχαία χρόνια μέχρι σήμερα!

Το Βυζάντιο, ο Μεσαίωνας, η Αναγέννηση περνούν μπροστά από τα μάτια μας με τη βοήθεια της μουσικής, της ποίησης και των επιλεγμένων θεατρικών κειμένων. Με επικεφαλίδα τον έρωτα ο θεατής θα ζήσει την επαφή με τον διπλανό του και θα ταξιδέψει ένα απρόσμενο ερωτικό ταξίδι.

Σκηνοθεσία-θεατρική ερμηνεία: Ανδρομάχη Δαυλού

Μουσικές επιλογές-φωνητικά-πιάνο: Άρης Γραικούσης

Σκηνικά: Θεοδόσης Δαυλός

Κοστούμια: Κων/νος Στάης

Ώρα έναρξης: 21:00

Γενική είσοδος: 10 ευρώ.

Φοιτητικό-πολύτεκνοι-άνεργοι:8 ευρώ.

Προπώληση : 8 ευρώ.

**Παρασκευή 18 Σεπτεμβρίου 2020 Καληνύχτα μητέρα** Θεατρική παράσταση της Μάρσα Νόρμαν

Λίγα λόγια για την παράσταση… Μια ζεστή σοκολάτα και ένα καραμελωμένο μήλο είναι η τελευταία επιθυμία της Τζέσυ,  όταν ανακοινώνει στην ανυποψίαστη μητέρα της,  ότι σε λίγη ώρα πρόκειται να αυτοκτονήσει, με το όπλο του μπαμπά. Η Θέλμα αρχικά αδυνατεί να πιστέψει την κόρη της, στην συνέχεια όμως, σοκαρισμένη, καθώς εκείνη επιμένει στην απόφασή της, εξαντλεί κάθε προσπάθεια να την μεταπείσει. Τα ισχυρά επιχειρήματα που προβάλλονται και από την Θέλμα και από την Τζέσυ οδηγούν την δράση του έργου σε συνεχείς ανατροπές κρατώντας αμείωτο το ενδιαφέρον. Το κουβάρι της οικογένειας ξετυλίγεται...

Ερμηνεύουν: Μαρία Σκούντζου: μητέρα (Θέλμα), Αναστασία Παπαστάθη: κόρη (Τζέσυ)

Συντελεστές:

Συγγραφέας: Μάρσα Νόρμαν

Μετάφραση: Αναστασία Παπαστάθη

Σκηνοθέτης: Αναστασία Παπαστάθη

Σκηνογραφία: Κυριακή Πανούτσου

Κοστούμια: Κυριακή Πανούτσου

Φωτισμοί: Αναστασία Παπαστάθη

Μουσική: Πάνος Φορτούνας

Φωτογραφίες/Video: Χάρης Γερμανίδης

Το μουσικό θέμα τοτ τραγουδιού Que Sera Sera έπαιξε στο πιάνο ο Γιώργος Κατσάνος

Ώρα έναρξης 21:00.

Διάρκεια παράστασης: 75’ χωρίς διάλειμμα

Είσοδος ελεύθερη.

\*H παράσταση γίνεται σε συνεργασία με την Περιφέρεια Αττικής.

\*Συγκεντρώνουμε τρόφιμα μακράς διάρκειας και καθαριστικά είδη για τις ανάγκες του Κοινωνικού Παντοπωλείου του Δήμου.

**Τετάρτη 23 Σεπτεμβρίου 2020**

**Ετσι κάνουν όλες!** του W.A. Mozart από τη Φιλαρμόνια Ορχήστρα Αθηνών

Λίγα λόγια για την παράσταση…

Δυο άδολοι νεαροί, ο Φερράντο και ο Γκουλιέλμο είναι ερωτευμένοι με δυο πανέμορφα νέα κορίτσια, τη Φιορντιλίτζι και τη Ντοραμπέλα, και ο έρωτάς τους φαίνεται πως θα κρατήσει αιώνια. Όμως, ο πανούργος γέρο-φιλόσοφος Ντον Αλφόνσο, και η παμπόνηρη καμαριέρα Ντεσπίνα, έχουν άλλα σχέδια: Να θέσουν τον αγνό αυτό νεανικό έρωτα σε δοκιμασία, για να αποδείξουν στους δύο νέους ότι οι κοπελιές τους δεν τους είναι και τόσο πιστές, όσο τους ορκίζονται, και ότι εύκολα θα υποκύψουν στον πρώτο πειρασμό. Ξεκινάει έτσι ένα παιχνίδι μεταμφιέσεων, παρεξηγήσεων, και αναπάντεχων κωμικών καταστάσεων…

Στους κύριους ρόλους:

Άννα Στυλιανάκη (Fiordiligi)

Μαίρη-Έλεν Νέζη (Dorabella)

Μαριλένα Στριφτόμπολα (Despina)

Χρήστος Κεχρής (Ferrando)

Χάρης Ανδριανός (Guglielmo)

Χριστόφορος Σταμπόγλης (Don Alfonso)

Σκηνοθεσία: Θοδωρής Αμπαζής

Μουσική διεύθυνση: Βύρωνας Φιδετζής

Διεύθυνση Χορωδίας Νίκος Μαλιάρας

Σκηνικά/κοστούμια: Κωνσταντίνος Ζαμάνης

Μουσική προετοιμασία/κοντίνουο Δημήτρης Γιάκας

Ώρα έναρξης 20.30

Γενική είσοδος: 20 ευρώ

Μειωμένο: 12 ευρώ (φοιτητικό-μαθητικό-άνω των 65-ΑΜΕΑ)